
Συνεδρίασης του Διοικητικού Συμβουλίου της Κ.Ε.Δ.Ε.

της 13ης Μαρτίου 2013
Στην Αθήνα σήμερα, 13 Μαρτίου 2013, ημέρα Τετάρτη και ώρα 11:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Καμίνης Γεώργιος Αθηναίων, Μπουτάρης Ιωάννης Θεσσαλονίκης και οι Δημοτικοί Σύμβουλοι: Βιρβιδάκης Κυρίακος Χανίων, Καλογερόπουλος Δημήτριος Αιγάλεω.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 44η
ΘΕΜΑ: 
Συζήτηση και λήψη απόφασης επί των προτάσεων της Επιτροπής Κοινωνικής Πολιτικής, Απασχόλησης και Αλληλεγγύης, για τα κοινωνικά προγράμματα και τις κοινωνικές δομές.

Το Διοικητικό Συμβούλιο της ΚΕΔΕ αφού άκουσε εισήγηση από τον κ. Σ. Δανιηλίδη, Πρόεδρο της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΕ, σχετικά με το ως άνω θέμα και σύμφωνα με το επισυναπτόμενο Σημείωμα της Επιτροπής, 

ύστερα από διαλογική συζήτηση

Αποφασίζει ομόφωνα

1. Συμφωνεί με τη διαφαινόμενη πρόθεση των Υπουργείων Εσωτερικών και Εργασίας, Κοινωνικής Ασφάλισης & Πρόνοιας, να δοθεί παράταση του προγράμματος «Βοήθεια στο Σπίτι» –  το οποίο λήγει στις 31 Μαρτίου –  για περίπου 6 μήνες, παρότι η ΚΕΔΕ πρότεινε 9μηνη παράταση, καθώς και για την παράταση του Προγράμματος των ΚΗΦΗ μέχρι το τέλος του 2013. 
Υπογραμμίζει ότι δεν έχει διασφαλιστεί  ο τρόπος χρηματοδότησης της παράτασης του προγράμματος «Βοήθεια στο Σπίτι», καθώς και ότι οι δήμοι, παρά τις εξαιρετικά δύσκολες οικονομικές δυνατότητές τους, ήδη έχουν συμβάλει στο πρόγραμμα για το πρώτο τρίμηνο του 2013 με το ποσό των 15 εκ. ευρώ, από τους δικούς τους προϋπολογισμούς.

Τονίζει ότι δεν υπάρχει καμία περίπτωση να συνεχιστεί η χρηματοδότηση του Προγράμματος από πόρους της Τοπικής Αυτοδιοίκησης και η Κυβέρνηση θα πρέπει εγκαίρως να διασφαλίσει τα πλέον των 30 εκ. ευρώ που απαιτούνται για τη συνέχισή του.

Επαναβεβαιώνει τη θέση του ότι αν δεν τροποποιηθούν τα κριτήρια και οι όροι ένταξης στο νέο πρόγραμμα  «Κατ΄ οίκον φροντίδα συνταξιούχων», πολλοί μέχρι τώρα ωφελούμενοι και με μεγάλες ανάγκες φροντίδας, θα βρεθούν εκτός προγράμματος, με ότι αυτό συνεπάγεται.
2. Όσον αφορά τα Κέντρα Πρόληψης της Εξάρτησης και το θέμα των Παιδικών και Βρεφονηπιακών Σταθμών, όπως αναφέρονται στο επισυναπτόμενο Σημείωμα της Επιτροπής Κοινωνικής Πολιτικής, Απασχόλησης και Αλληλεγγύης, θα συζητηθούν σε επόμενη συνεδρίαση του Διοικητικού Συμβουλίου.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

